ΠΕΡΙΕΧΟΜΕΝΑ
ΔΙΑΤΑΓΜΑΤΑ
Τροποποίηση του εγκεκριμένου ρυμοτομικού
σχεδίου της Δημοτικής Ενότητας Αγριάς του
Δήμου Βόλου (Ν. Μαγνησίας) στο Ο.Τ. που περικλείεται από τις οδούς Αριστοτέλους  - Πλάτω-
νος - Δεληγιάννη - Κενταύρου Χείρωνος για την
αναγνώριση υφιστάμενης παρόδου και την έγκριση αυτής ως πεζοδρόμου.
ΑΠΟΦΑΣΕΙΣ
Μερική άρση της υπ’ αρ. 2654/9-8-2007 απόφασης του Γενικού Γραμματέα Περιφέρειας Θεσσα-
λίας «Κήρυξη ως αναδασωτέας έκτασης, συνολικού εμβαδού 45.000 στρεμμάτων περίπου, η
οποία βρίσκεται στα διοικητικά όρια των Δήμων
Αφετών, Αργαλαστής και Μηλεών Ν. Μαγνησίας,
στα Δημοτικά Διαμερίσματα Νεοχωρίου - Συκής Αφετών - Καλαμακίου - Αργαλαστής - Ξινόβρυσης
και Μηλεών, που καταστράφηκε από την πυρκαγιά στις 27.6.2007» (Δ’ 409), ως προς την έκταση
εμβαδού 202.482,869 τ.μ. στη θέση «Γούβες» Τοπικής Κοινότητας Αργαλαστής, του Δήμου Νοτίου
Πηλίου, Π.Ε. Μαγνησίας.
ΔΙΑΤΑΓΜΑΤΑ
(1)
Τροποποίηση του εγκεκριμένου ρυμοτομικού
σχεδίου της Δημοτικής Ενότητας Αγριάς του
Δήμου Βόλου (Ν. Μαγνησίας) στο Ο.Τ. που περικλείεται από τις οδούς Αριστοτέλους - Πλά-
τωνος - Δεληγιάννη - Κενταύρου Χείρωνος για
την αναγνώριση υφιστάμενης παρόδου και την
έγκριση αυτής ως πεζοδρόμου.
Η ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις των παρ. 1, 2 και 6  του άρθρου 152
και του άρθρου 154 του Κώδικα Βασικής Πολεοδομικής
Νομοθεσίας (Κ.Β.Π.Ν.), που κυρώθηκε με το άρθρο μόνο
του από 14/27.7.1999 π.δ. (Δ’ 580).
2. Τις διατάξεις της παρ. 2 του άρθρου 6 και της παρ. 1
του άρθρου 31 του ν. 4067/2012 «Νέος Οικοδομικός Κανονισμός» (Α’ 79), όπως ισχύουν μετά την αντικατάσταση
της παρ. 2 του άρθρου 6 με τις παρ. 2 και 3 του άρθρου
7 του ν. 4315/2014 (Α’ 269) και της παρ. 1 του άρθρου 31
με την παρ. 2 του άρθρου 62 του ν. 4280/2014 (Α’ 159).
3. Tο από 11.6.1980 π.δ. «Περί χαρακτηρισμού ως
παραδοσιακών των οικισμών της περιοχής Πηλίου και
καθορισμού ειδικών όρων και περιορισμών δομήσεως
εις αυτούς και εις την περιοχήν των διοικητικών ορίων
των Δήμων ή Κοινοτήτων εντός των οποίων ανήκουν
ούτοι» (Δ’ 374).
4. Την υπ’ αρ. 2/7.1.2021 κοινή απόφαση του Πρωθυπουργού και του Υπουργού Περιβάλλοντος και Ενέργειας
«Ανάθεση αρμοδιοτήτων στον Υφυπουργό Περιβάλλοντος και Ενέργειας, Νικόλαο Ταγαρά» (Β’ 45).
5. Την υπ’ αρ. 3018/167095/5.10.2016 απόφαση του
Γενικού Γραμματέα Αποκεντρωμένης Διοίκησης Θεσσαλίας - Στερεάς Ελλάδας «Έγκριση Μελέτης ‘‘Αναθεώ-
ρηση και Επέκταση του Γενικού Πολεοδομικού Σχεδίου
(Γ.Π.Σ.) του Πολεοδομικού Συγκροτήματος (Π.Σ.) Βόλου’’»
(ΑΑΠ 237).
6. Τις υπ’ αρ. 934/2018, 773/2019 και 272/2020 γνωμοδοτήσεις του Δημοτικού Συμβουλίου Βόλου.
7. Την υπ’ αρ. 62/συν. 10η/16.9.2020 γνωμοδότηση του
Κεντρικού Συμβουλίου Πολεοδομικών Θεμάτων και Αμφισβητήσεων (ΚΕ.ΣΥ.ΠΟ.Θ.Α).
8. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (άρθρο πρώτο του
π.δ. 63/2005, Α’98), όπως διατηρήθηκε σε ισχύ με την
παρ. 22 του άρθρου 119 του ν. 4622/2019 (Α’ 133) και
το γεγονός ότι από τις κανονιστικές διατάξεις του παρόντος διατάγματος δεν προκαλείται δαπάνη σε βάρος
του κρατικού προϋπολογισμού και του προϋπολογισμού
του οικείου Ο.Τ.Α.
9. Την υπ’ αρ. 60/2021 γνωμοδότηση του Συμβουλίου
της Επικρατείας με πρόταση του Υφυπουργού Περιβάλλοντος και Ενέργειας, αποφασίζουμε:
Άρθρο 1
Εγκρίνεται η τροποποίηση του εγκεκριμένου ρυμοΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Ιουνίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 350
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 350/16.06.2021
τομικού σχεδίου της Δημοτικής Ενότητας Αγριάς του
Δήμου Βόλου (Ν. Μαγνησίας) και στο Ο.Τ. που περικλείεται από τις οδούς Αριστοτέλους - Πλάτωνος - Δελη-
γιάννη - Κενταύρου Χείρωνος και βρίσκεται εντός χαρακτηρισμένου ως παραδοσιακού οικισμού, σύμφωνα
με το από 11.6.1980 π.δ., για την αναγνώριση παρόδου
ως υφιστάμενης και την έγκριση αυτής ως πεζοδρόμου,
καθώς και τον καθορισμό οικοδομικών γραμμών, όπως
οι ρυθμίσεις αυτές φαίνονται στο σχετικό πρωτότυπο
διάγραμμα σε κλίμακα 1:500, που θεωρήθηκε από τον
Προϊστάμενο της Διεύθυνσης Τοπογραφικών Εφαρμογών του Υπουργείου Περιβάλλοντος και Ενέργειας με την
υπ’ αρ. 45148/2021 πράξη του και του οποίου αντίτυπο
σε φωτοσμίκρυνση δημοσιεύεται με το παρόν διάταγμα.
Άρθρο 2
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Περιβάλλοντος και Ενέργειας αναθέτουμε τη δημοσίευση και εκτέλεση του παρόντος δια-
τάγματος.
Αθήνα, 31 Μαΐου 2021
Η Πρόεδρος της Δημοκρατίας
ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ
Ο Υφυπουργός
Περιβάλλοντος και Ενέργειας
ΝΙΚΟΛΑΟΣ ΤΑΓΑΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 350/16.06.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 350/16.06.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 350/16.06.2021
ΑΠΟΦΑΣΕΙΣ
Αριθμ. 111992
(2)
Μερική άρση της υπ’ αρ. 2654/9-8-2007 απόφασης του Γενικού Γραμματέα Περιφέρειας Θεσσα-
λίας «Κήρυξη ως αναδασωτέας έκτασης, συνολικού εμβαδού 45.000 στρεμμάτων περίπου, η
οποία βρίσκεται στα διοικητικά όρια των Δήμων
Αφετών, Αργαλαστής και Μηλεών Ν. Μαγνησίας, στα Δημοτικά Διαμερίσματα Νεοχωρίου - Συ-
κής - Αφετών - Καλαμακίου - Αργαλαστής - Ξινόβρυσης και Μηλεών, που καταστράφηκε από
την πυρκαγιά στις 27.6.2007» (Δ’ 409), ως προς
την έκταση εμβαδού 202.482,869 τ.μ. στη θέση
«Γούβες» Τοπικής Κοινότητας Αργαλαστής, του
Δήμου Νοτίου Πηλίου, Π.Ε. Μαγνησίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις της παρ. 1 του άρθρου 24 και της παρ. 3
του άρθρου 117 του Συντάγματος της Χώρας.
2. Τις διατάξεις του άρθρου 44 του ν. 998/1979 «Περί
Προστασίας των Δασών και των Δασικών εν γένει εκτάσεων της χώρας» (Α’ 289).
3. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87).
4. Τις διατάξεις του π.δ. 138/2010 «Οργανισμός της
Αποκεντρωμένης Διοίκησης Θεσσαλίας - Στερεάς Ελλάδας» (Α’ 231).
5. Τις διατάξεις του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδη-
γίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
6. Τις διατάξεις των άρθρων 28 και 28Α του ν. 4325/2015
«Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση. Αποκατά-
σταση αδικιών και άλλες διατάξεις» (Α΄ 47).
7. Την υπ’ αρ. 92801/31-12-2020 απόφαση του Υφυπουργού Εσωτερικών Εσωτερικών «Αυτοδίκαιη απαλ-
λαγή του Νικολάου Ντίτορα του Ευαγγέλου από τα καθήκοντα του Συντονιστή Αποκεντρωμένης Διοίκησης
Θεσσαλίας - Στερεάς Ελλάδας και ορισμός ασκούντος
καθήκοντα Συντονιστή Αποκεντρωμένης Διοίκησης
Θεσσαλίας - Στερεάς Ελλάδας» (Υ.Ο.Δ.Δ. 1094).
8. Την υπ’ αρ. 117080/6353/13-11-2014 (ΑΔΑ: 77ΣΕ0ΙΒ3) εγκύκλιο διαταγή της Γενικής Διεύθυνσης Ανάπτυ-
ξης και Προστασίας Δασών και Αγροπεριβάλλοντος του
Υ.Π.Ε.Κ.Α. «Περί της διαδικασίας άρσης ή ανάκλησης αποφάσεων αναδάσωσης».
9. Την υπ’ αρ. 2654/9-8-2007 απόφαση του Γ.Γ.Π.Θ. περί
«Κήρυξης ως αναδασωτέας έκτασης, συνολικού εμβαδού 45.000 στρεμμάτων περίπου, η οποία βρίσκεται
στα διοικητικά όρια των Δήμων Αφετών, Αργαλαστής
και Μηλεών Ν. Μαγνησίας, στα Δημοτικά Διαμερίσματα
Νεοχωρίου - Συκής - Αφετών - Καλαμακίου - Αργαλαστής - Ξινόβρυσης και Μηλεών, που καταστράφηκε από
την πυρκαγιά στις 27.6.2007» (Δ’ 409).
10. Το περιεχόμενο του δασικού χάρτη του συνόλου
της Περιφερειακής Ενότητας Μαγνησίας, εκτός των
προ Καποδιστριακών Ο.Τ.Α.: Αλοννήσου, Βόλου, Νέας
Αγχιάλου και Σκιάθου, που αναρτήθηκε με την υπ’ αρ.
325/20498/10-02-2017 (ΑΔΑ: ΩΚ9ΞΟΡ10-ΗΑΑ) απόφαση
της Διεύθυνσης Δασών Μαγνησίας, όπως τροποποιήθηκε και ισχύει.
11. Το υπ’ αρ. 701/59620/13-4-2017 έγγραφο της Διεύθυνσης Δασών Μαγνησίας, με το οποίο διαβιβάσθηκαν
στο Δασαρχείο Βόλου τα ψηφιακά αρχεία των κηρυγμένων αναδασωτέων εκτάσεων στους αναρτημένους
δασικούς χάρτες.
12. Την υπ’ αρ. 5073/229085/21-12-2017 (Δ΄ 54/2018)
απόφαση του Συντονιστή Αποκεντρωμένης Διοίκησης
Θεσσαλίας - Στερεάς Ελλάδας περί μερικής κύρωσης του
δασικού χάρτη της Περιφερειακής Ενότητας Μαγνησίας,
εκτός των προ Καποδιστριακών Ο.Τ.Α.: Αλοννήσου, Βόλου, Νέας Αγχιάλου και Σκιάθου (άρθρο 17 ν. 3889/2010).
13. Την υπ’ αρ. 19116/01-02-2021 θετική εισήγηση
του Δασαρχείου Βόλου, για τη μερική άρση της υπ’ αρ.
2654/9-8-2007 απόφασης του Γ.Γ.Π.Θ., ως προς την έκταση εμβαδού 202.482,869 τ.μ., στη θέση «Γούβες» Τοπικής
Κοινότητας Αργαλαστής, του Δήμου Νοτίου Πηλίου, Π.Ε.
Μαγνησίας, λόγω του ότι στην ανωτέρω έκταση η δασική
βλάστηση έχει αποκατασταθεί στην πρότερη μορφή της
με οικολογικά χαρακτηριστικά επαρκή για την υπαγωγή
της στις δασικού χαρακτήρα εκτάσεις του άρθρου 3 του
ν. 998/1979.
14. To υπ’ αρ. 33395/19-02-2021 έγγραφο της Διεύθυνσης Δασών Μαγνησίας, με το οποίο εκφράζεται η
σύμφωνη γνώμη της, αποφασίζουμε:
Αίρουμε μερικώς, την υπ’ αρ. 2654/9-8-2007 (Δ’ 409)
απόφαση του Γενικού Γραμματέα Περιφέρειας Θεσσαλίας, με την οποία κηρύχθηκε ως αναδασωτέα έκταση
εμβαδού 45.000 στρεμμάτων περίπου, λόγω πυρκαγιάς,
ως προς την έκταση εμβαδού 202.482,869 τ.μ. στη θέση
«Γούβες» Τοπικής Κοινότητας Αργαλαστής, του Δήμου
Νοτίου Πηλίου, Π.Ε. Μαγνησίας, διότι στην ανωτέρω
έκταση η δασική βλάστηση έχει αποκατασταθεί στην
πρότερη μορφή της με οικολογικά χαρακτηριστικά
επαρκή για την υπαγωγή της στις δασικού χαρακτήρα
εκτάσεις του άρθρου 3 του ν. 998/1979.
Η προς άρση έκταση εμβαδού 202.482,869 τ.μ. απεικονίζεται στο συνημμένο τοπογραφικό διάγραμμα, κλίμα-
κας 1:7000, με στοιχεία Α,Β,1,2,3,4,5,Γ,Δ,Ε,Ζ,Η,Θ,Ι,Κ,Λ,M,Α,
το οποίο αποτελεί αναπόσπαστο μέρος της παρούσας
και προσδιορίζεται επακριβώς από τις αντίστοιχες συντεταγμένες στο σύστημα ΕΓΣΑ ’87.
Κατά τα λοιπά παραμένει σε ισχύ η υπ’ αρ. 2654/
9-8-2007 απόφαση του Γ.Γ.Π.Θ.
Η απόφαση αυτή ισχύει από της δημοσιεύσεώς της
στην Εφημερίδα της Κυβερνήσεως.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 350/16.06.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 350/16.06.2021
Η απόφαση αυτή να δημοσιευθεί στην Εφημερίδα της Κυβερνήσεως
Βόλος, 3 Ιουνίου 2021
Ο Ασκών καθήκοντα Συντονιστή
Αποκεντρωμένης Διοίκησης
ΚΩΝΣΤΑΝΤΙΝΟΣ ΠΑΠΠΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 350/16.06.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210400350.pdf | Tokens: 12493]